Here is a page extracted from Wikipedia that may contain CSS, HTML, and a lot of unformatted text.

Title: Arbiello (alimento)
Content: L'arbiello u albiello ye un embutiu tipico de Aragón. Este embutiu se fa con as visceras (por un regular figado y livianos d'ovella) que mescladas con blanco y atras especias, s'embute. Se tracta d'un embutiu muito popular en o Campo de Chaca. A vegadas se fa igualment con carne y restos d'o tocín.

Etimolochía 
A parola albiello ya se troba en aragonés medieval, por eixemlo en as "ordinacions y paramentos d'a ciudat de Balbastro" (1396) en un parrafo sobre l'oficio d'os carnicers (DE EODEM SOBRE EL FIGADO ET LO ALBIELLO):

Manimenos no ye probable que se refiera a lo significau actual. D'acuerdo con cualques estudios lexicograficos l'arbiello ye o esofago d'os animals, estando este organo o que se fa servir pa embutir a carne en l'arbiello que se mincha en l'Alto Aragón. En Ansó se documenta arbero con o significau de "farinche".

Tomás Buesa Oliver reculle arbiello en Ayerbe con o presunto significau d'esofago<ref name=SUFIBUESA> Tomás Buesa Oliver: Sufijación afectiva en ayerbense. Actas del Tercer Congreso Internacional de Estudios Pirenaicos, tomo VI. Instituto de Estudios Pirenaicos, 1963, pp 9-32</ref>. Francho Nagore recullió albillo en Panticosa con o significau d'embutiu formau con un esofago d'animal pleno con rinyons y livianos. A forma albiello la recullió Joaquín Gil Berges en aragonés occidental con un significau pareixiu pero sin mencionar o esofago, a l'igual que s'ha reculliu arbiello'' en Campo de Chaca y Sobrepuerto.

Referencias

Se veiga tamién 
Esofago.

Gastronomía d'Aragón
Platos con carne
Embutius